*A rendelet elfogadásához*

*a Mötv. 50. §-a alapján*  ***minősített*** *többség szükséges,*

*az előterjesztés* ***nyilvános ülésen tárgyalható****!*

*227. számú előterjesztés*

Bátaszék Város Önkormányzata Képviselő-testületének 2016. október 26-án,

16.00 órakor megtartandó ülésére

*a köztemető fenntartásáról és a temetkezésről szóló önkormányzati rendelet módosítása*

|  |
| --- |
| **Előterjesztő:** dr. Bozsolik Róbert polgármester **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária aljegyző**Tárgyalja:**Pénzügyi és Gazdasági Bizottság: 2016. 10. 25.KOIS Bizottság: 2016. 10. 24.Szociális Bizottság: 2016. 10. 25. |

 ***Tisztelt Képviselő-testület!***

 Egy a településünkön is temetkezési szolgáltatást végző vállalkozás a köztemető fenntartásáról és a temetkezésről szóló önkormányzati rendelet módosítását kezdeményezte. A rendelet három pontja tekintetében tesz javaslatot annak módosítására.

 Elsőként a ravatalozóhoz tartozó alapkellékek tételes felsorolását kezdeményezi a rendeletben az ügyfelek megfelelő tájékoztatása érdekében.

 Másodszorra javasolja, hogy a temetés helyének, időpontjának és a szertartás módjának eltemettetővel való megbeszélésére ne kizárólag személyes úton adjon lehetőséget a rendelet, ezzel hátrányos helyzetet teremtve a távolabb élő, eltemettetésről gondoskodó hozzátartozóknak.

 Végül az urnatartó doboz sír vagy sírbolt felületén való elhelyezésének lehetővé tételét kéri, hivatkozva a Belügyminisztérium Önkormányzati Gazdasági Főosztályától kapott állásfoglalásra. Eszerint urna mind a sírhelyek, mind a sírboltok felületén elhelyezhető, ezt helyi rendelet nem korlátozhatja.

Áttanulmányozva a kezdeményezést arra a megállapításra jutottunk, hogy javaslatai a temetkezési szolgáltatás igénybe vevők érdekeit szolgálják.

Mindezek alapján javasolom az alábbi rendelet-tervezet elfogadását.

***HATÁSVIZSGÁLAT***

**a köztemető fenntartásáról és a temetkezésről szóló 2/2004. (II. 1.) önkormányzati rendelet módosításáról szóló rendelet-tervezethez**

A rendelet megalkotása a gyakorlatban felmerült problémák kiküszöbölését szolgálja.

**Részletes indokolás:**

1. §-hoz: A ravatalozóhoz tartozó alapkellékek tételes felsorolásáról rendelkezik.

2. §-hoz: A temetés helyének, időpontjának és a szertartás módjának eltemettetővel való egyeztetésére szélesebb lehetőséget biztosít.

3. §-hoz: Lehetővé teszi az urnatartó doboz sír vagy sírbolt felületén való elhelyezését.

5. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** valamennyi bizottság

*BÁTASZÉK Város Önkormányzat Képviselő-testületének*

…./2016.(XI. 02.) önkormányzati r e n d e l e t –t e r v e z e t e

**a köztemető fenntartásáról és a temetkezésről szóló 2/2014. (II. 1.) önkormányzati rendelet módosításáról**

Bátaszék Város Önkormányzatának Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el:

1. **§** A köztemető fenntartásáról és a temetkezésről szóló 2/2014. (II. 1.) önkormányzati rendelet (továbbiakban: Rendelet) 10. § (2) bekezdése a következő 2. mondattal egészül ki:

„A ravatalozóhoz tartozó alapkellékek felsorolását a 2. melléklet tartalmazza.”

1. **§** A Rendelet 11. § (5) bekezdésében a „személyes megbeszélés során” szövegrész helyébe az „egyeztetést követően” szövegrész lép és a „közösen” szövegrész helyébe az „írásban” szövegrész lép.
2. **§** A Rendelet 15. § (1) bekezdése helyébe a következő rendelkezés lép:

„15. § (1)A hamvakat tartalmazó urnát sírba, urnasírba, urnasírboltba, sírboltba lehet temetni, vagy urnafülkében lehet elhelyezni. A meglévő sírra, sírboltra max. 2 (kettő) urnatartó dobozt lehet elhelyezni a síremlék felületén. Az urnatartó dobozt a síremlékhez kell rögzíteni úgy, hogy a felhelyezett urnatartó doboz a sírba, sírboltba történő további betemetéseket ne akadályozza.”

1. § A Rendelet 2. melléklete helyébe jelen rendelet 1. melléklete lép.

**5. §** E rendelet *2016. november 5-én* lép hatályba.

***B á t a s z é k* ,** 2016. október 26.

 **Dr. Bozsolik Róbert Kondriczné dr. Varga Erzsébet**

 polgármester  jegyző

A rendelet 2016. november 2-án kihirdetve!

Kondriczné dr. Varga Erzsébet

 jegyző

1. melléklet a /2016. (XI. 02.) önkormányzati rendelethez

***Az üzemeltető által gondozott díszsírhelyek***

a.) I. világháborús emlékmű,

b.) II. világháborús emlékmű,

c.) Szovjet katonai emlékmű.

***A ravatalozóhoz tartozó alapkellékek***

1. ravatalozó asztal (2db)
2. kisasztal (2db)
3. koporsó szállító kocsi (1db)
4. koszorú szállító kocsi (1db)
5. szekrény kétajtós (2 db)
6. szék (16 db)
7. kandeláber (2 db)
8. gyertyatartó (12 db)
9. hangszóró HS9 (2 db)
10. hangfal BEAC (2db)
11. magnetofon RD (1db)
12. mikrofon állvány (1 db)
13. dekorációs művirág (2db)
14. drapéria (2db)
15. asztalterítő (4 db)
16. feszület (2 db)
17. szenteltvíztartó (2 db)
18. urnavivő (1 db)